કોંગ્રેસના ઉપાધ્યક્ષ રાહુલ ગાંધી હાલ ગુજરાતમાં ત્રણ દિવસીય યાત્રા પર છે. ગુજરાત વિધાનસભાની આવનારી ચૂંટણીના અનુસંધાનમાં રાહુલ ગાંધી હાલ કોંગ્રેસનો પ્રચાર પ્રસાર કરી રહ્યા છે. નવસર્જન યાત્રા હેઠળ નીકળેલી કોંગ્રેસના યુવરાજની આ યાત્રામાં આજે બીજા દિવસે રાહલુ ગાંધી જામનગરના રામપુર પાટિયાની તેમની યાત્રાની શરૂઆત કરશે. જેમાં તે મોરબીના ટંકારા, પિપાલિયારાજ, આમસરના દૂધ પ્લાન જેવા સ્થળોની મુલાકાત લેશે. અને સાંજે 6 વાગે રાજકોટ પહોંચશે. જ્યાં હેમ ગઢવી હોલ તે ગુજરાતના વેપારીઓને મળશે. ગુજરાતના રાહુલ ગાંધીના આ બીજા દિવસના પ્રવાસ દરમિયાન તે સવારથી સાંજ સુધી સૌરાષ્ટ્રના વિવિધ સ્થળોના વેપારી સમુદાયો જોડે ચર્ચા અને બેઠક કરશે અને તેમના સવાલો અને મુદ્દાઓને સમજશે.